Ek't vermoed die neusgewig is verdag toe ek nou die dag die neuswiel wou optel en ek niks kon uitrig nie.
Hoe op aarde kan dit waar wees? Ek kan steeds nie die neus optel op my eie nie, so die skaal blyk reg te wees.
Enige raad? idees, gedagtes? is dit normaal? Beteken dit net ek moet swaar goed agter die as laai, onder die eilandbed, om dit te balanseer?
Jy moet hierdie gevaarte voel - kan nie die neuswiel gelig kry nie. voel of die agterste steadies afgedraai is ..!!
My 1987 Gypsey 3 het ek op getel. Moet sê, hy was swaarder as 'n Spite Sport. Het eenkeer 'n vriend van my gehelp om sy jockey wiel wat uit geval het weer terug te sit. Was gewoond aan die Gypsey 3 se gewig en toe ek die Sprite optel, toe sslaan ek sy agterkant teen die grond.
Dis sal 'n bul van 'n skaal moet weer om mens se eie gewig en nog oor die 120 te kan weeg as jy met die a raam in jou hand staan.
Net 'n stukkie raad: MOET NOOIT DIE DISSELBOOM PROBEER OPTEL NIE- al kan jy ook. 'n Mede kampeerder het eenmaal by die Eiland vir my gesê hy het altyd sommer die disselboom self gelig om tyd te spaar. Toe skeur hy die ligamente van beide sy knieë- maande se probleme en sy knieë was steeds nie reg nie. Dis net nie die moeite werd om te probeer sterk wees nie. Dit kans is ook groot dat jy jou rug kan beskadig en dis nog erger.
Fred jy gee baie goeie raad. Daai beserings kan nou miskien net 'n paar dae se seer wees maar later kan dit maande wees vir die geringste swaar optel. Ek het steeds die letsels van 'n 20L verfblik optel as 21 jarige met 'n denne kersboom in. Dis duidelik sigbaar op x-strale.
Nie n goeie ding om te kompenseer deur nou alles agter te pak nie. Gewigte gaan nou voor as te veel wees en agter as te veel wees en dit gaan slegs die wa onstabiel maak. Pak dan oor die as net-net agter die as.
Dis eienaardig dat daar kleiner waens is waar die neus gewig oor die 100kg is. Die Scenic is 'n redelike middelslag wa met GVM van 1300kg en leeg sonder battery, tente, gasbottel met net 'n Sealy binneveer dubbelbed matras in trek die skaal op 84kg op die bal.
Die battery van 20kg is nie prakties om altyd te skuif nie maar kan dalk 'n handige gewigsverskuiwing wees as die neus swaar raak.
My 2015 Fleetline breek die jockey wiel basies. En dis terwyl hy amper leeg is... Ek sal die NOOIT opgetel kry om eers 'n skaal onder hom in te kry nie en eks seker die skaal sal breek...........
Probleem is mens pak goed in kaste. Laat dit nie op die as op die vloer le nie. Als netjies gepak maak dinge lekker. Nou lol die gewig...
Geert jy is seker OK met die bakkie maar dink hoeveel mense sal bv 'n Swing sleep met 'n ligter voertuig of selfs plat kar en die sleep stang se maks ver oorskrei. Sou ek bv 'n paar sakke hout, battery, gasbottel en spaarwiel in neuskas sit oorskrei ek dalk die sleep stang se 140kg maar dit sal teen die regulasies wees.
Die neus gewig kan by sekere karavane werklik 'n probleem wees. En mens sal maar deur 'n pak en weeg oefening moet gaan. Ek het nog nooit myself bekommer oor my karavane se neus gewig nie, bloot vir die feit ek baie min daar omtrent kon doen.
Wat ek wel geweet het is dat dit altyd redelik swaar was en toe ek eenslag deur 'n ander voertuig van agter gestamp is het ek eerder die sleep bal vervang want 'n kraak in daai item kon lelike gevolge hê sou hy breek tydens sleep.
Ek dink dat die neus gewig van die Classique effe swaarder was as die van die Pentas wat ek gesleep het. Tans is die Maia baie mooi gebalanseer as daar nbasies niks in die neus kas is nie. Ek kan die wa met die mover rond skuif met die jockey wiel opgelig. Wat ek dan tans in die neus berg is spaar wiel, tuinslang, gas bottel en rally se dak en palle.
ek neem ook kennis van die raad rondom pak om neus ligter te kry en dan probleme te skep met die algehele balans van die karavaan. Plan is om agter (onder eilandbed) te pak tot neus die skaal net so by 80kg trek en dan die res op die vloer en by die as soos ander ook reeds aangedui het. Die res gaan kar toe !
Lekker sweet pak en weeg die naweek. Onthou net.......... as jy die wa so pak om die neus gewig te kry op ongeveer 80 kg kan jy eindig met 'n gewig van kom ons sê 120 kg agter en dit kan lei tot onstabiliteit gedurende die sleep.
Weeg nou die groepe items binne die wa. Skuif van die items om gelykheid in gewig te kry in die twee groepe (voor die as en agter die as).
Dit wat jy dan apart in die neus kas sit is net om seker te maak die wa is nie swaarder agter die as as voor die as nie.
So het jy maar eintlik die gewig verspreiding in jou wa optimaal benut. As mens nie 'n Tipper het as sleep voertuig nie sou ek die tent in die middel van die vloer plaas want dit is neutral tussen voor en agter.
Pasop vir te veel gewig agter die as .................. Jy wil nie graag 'n "Fishtail" senario beleef nie.
Maak vreede daarme en moet nie probeer ligter maak deur swaar goed agter te pak nie. Pak bo op die as of net voor die as.
Ek vervoer ook my tent, ys machine en 12V yskas agter in die Pajero. Ek pak ook niks op die vloer nie. Ek will gemaklik in die woonwa kan rondloop as ons langs die pad stop. Alles in kaste.
Ek voel die manne wat 100KG max gewig op sleephak spesifseer het die plot verloor. As jy n wa soos exclusive sleep met 100KG op hak gaan jy hom een of ander tyd omgooi. Al die jare wat ons waens gebou het was die rule of thumb 10% van GVM op sleephak. Kyk daai ou jurgens waens het nooit geswaai nie en hulle was tot 300KG op die hak. Dis my seining en dwing dit op niemand af nie.
Ek glo nie een van ons kan gesien word as advies gee want dit geskied nie in 'n professionele hoedanigheid en word dus eerder gesien as 'n opinie.
Elke ou doen dus soos wat hulle vind vir hulle werk. Kyk maar hoeveel voertuie sleep Exclusives waar die Tare van die voertuig minder is as die GVM.
My opinie: die riglyne vir neusgewig is om een van die veranderlikes wat 'n groot impak op die sleepdinamika het te beskryf en dus 'n algemene 'konstante' in te bring waarom alle ander dinge ontwikkel (of dit nou is sleepstang se dragewig of hoe jy jou 'van pak).
- balanseer met gewig agter die as maar mik vir swaarder voor in die karavaan as agter om stabilitiet te verseker
Ek het self 'n 1999 Raven en die neusgewig is ook maar swaar. Wat ek wel kan byvoeg is dat my kinders het 'n Rapier gehad, wat presies dieselfde bakwerk het, en hulle neusgewig was nog swaarder. Hulle het met 'n Ford Kuga gesleep en die gat het lekker gaan le.
Ek sleep gelukkig met 'n DC, so het nie eintlik daai probleem nie. Ek probeer ook egter al my swaarder goeters net voor die dubbelbed sit. My tent gaan wel onder die dubbelbed.
Geert ek hoor presies wat jy noem dat niemand se sleepstange afbreek nie. Leon het so ruk terug verwys na sy dogter wat stil gestaan het toe stamp 'n voertuig haar van agter af maar die assuransie het na die bande gekyk en hulle het nogal gesukkel met die eis.
Ons weer hoeveel eise v d hand gewys word waar hulle kan. So ek sal baie versigtig wees as mens die wet oortree en die assesor besluit dalk om die gewig op die bal te toets om te bepaal of die kombinasie wel binne die wet was. Laat ons maar net versigtig wees ook vir hierdie gewig en nie net die Tare vs GVM en GCM.
Laat ek dadelik noem ek is ook oor die 100kg maar glad nie so vrek baie nie maar ek poog egter om nie te veel te oorskrei nie en allermins nie die statiese syfer soos op die sleepstang genoem.